
PRIENŲ RAJONO GYVENTOJŲ NUOTRAUKŲ IR VAIZDO ĮRAŠŲ  KONKURSO „JUDĖK IR FIKSUOK“ 
NUOSTATAI

I. TIKSLAS
1.1. Europos judumo savaitės metu skatinti tvarų judėjimą, populiarinti tvarias transporto priemones bei paskatinti gyventojus išbandyti susisiekimo automobiliais alternatyvas. 
II. KONKURSO ORGANIZATORIUS

2.1. Konkursą organizuoja Prienų rajono savivaldybės visuomenės sveikatos biuras                 (toliau – Biuras), J. Brundzos g. 12A, Prienai.

III. KONKURSO DALYVIAI

3.1. Konkurse gali dalyvauti visi Prienų rajono gyventojai. Dalyvių amžius neribojamas. 
IV. KONKURSO ORGANIZAVIMAS
4. Konkursas bus vykdomas šiais etapais:
4.1. I etapas. Nuo 2024-09-16 iki 2024-09-22 – fotografijų ir trumpų vaizdo įrašų pateikimas el. paštu: prienai.vs.biuras@gmail.com
4.1.1. Konkursui pateikta vaizdo medžiaga turi atitikti konkurso temą „Judėk ir fiksuok“. 
4.1.2. Elektroniniame laiške būtina nurodyti: vardą, pavardę, amžių, telefono numerį (su nugalėtoju susisieksime asmeniškai). 
4.1.3. Vaizdo medžiaga gali būti spalvota arba nespalvota. 
4.1.4. Autorius, pateikdamas vaizdo medžiagą konkursui, patvirtina, kad yra šios medžiagos autorius ir, kad yra gavęs joje užfiksuotų asmenų sutikimą šią medžiagą naudoti konkurse. Už autorinių teisių pažeidimus pagal galiojančius Lietuvos Respublikos teisės aktus atsako nuotraukas atsiuntę asmenys. 
4.1.5. Vienas dalyvis gali pateikti tik vieną nuotrauką arba vaizdo įrašą. 
4.1.6. Konkurso dalyviai sutinka, kad pateiktos nuotraukos ir filmuota medžiaga gali būti neatlygintinai ir be apribojimų talpinama kitose visuomenės informavimo priemonėse. 
4.2. II etapas. 2024-09-23 nuotraukų ir vaizdo įrašų peržiūra, vertinimas. Komisija išrinks kriterijus atitinkančias nuotraukas ir vaizdo įrašus. Burtų keliu bus išrinkti trys prizininkai. 
4.3. III etapas. 2024-09-24 konkurso nugalėtojų paskelbimas Biuro internetinėje svetainėje www.vsbprienai.lt, Biuro socialiniame tinkle „Facebook“. 
V. KONKURSO REIKALAVIMAI IR VERTINIMAS

5.1. Fotografijos ir vaizdo įrašai bus vertinami atsižvelgiant į temos atitikimą. Iš komisijos atrinktų fotografijų ir vaizdo įrašų, burtų keliu bus išrinkti trys prizininkai. 
VI. BAIGIAMOSIOS NUOSTATOS

6.1. Fotografijas ir vaizdo įrašus reikia siųsti el. paštu: prienai.vs.biuras@gmail.com iki 2024 m. rugsėjo 22 d.

6.2. Konkurso nugalėtojai bus apdovanoti Biuro įsteigtais prizais.

6.3 Informaciją apie konkursą teikia Prienų rajono savivaldybės visuomenės sveikatos biuro visuomenės sveikatos specialistė, vykdanti visuomenės sveikatos stiprinimą Rima Jaškevičienė, el. p. rima.jaskeviciene@vsbprienai.lt, tel. (+370 319) 544 27 arba mob. +370 658 89 397. 

